نيكولاس كيدچ

نيكولاس كيم كوبولا  و المعروف باسمه الفنى نيكولاس كيدچ  هوا ممثل امريكانى معاه جايزة اوسكار. اشتغل كمان فى الانتاج, والاخراج, و ليه كذا فيلم كتبه بنفسه. خد اوسكار احسن ممثل سنة 1996 عن فيلم الرحيل من لاس ڤيجاس  .

اصلا هوا ايطالى. اتولد فى مدينة لونج بيتش (كاليفورنيا), فى يوم 7 من شهر يناير سنة 1964. بيحب يمثل من ساعة ما كان صغير, و عشان كان المخرج العالمى فرانسيس فورد كوبولا عم نيكولاس; عرف يدخل عالم السينما و التمثيل بسهوله خالص. و كان عمه مديله ادوار صغيره فى الافلام اللى بيخرجها. بس نيكولاس لاحظ ان اغلب السينمائيين كانو بيجاملوه علشان هوا يقرب لـفرانسيس كوبولا, فعمل قرار انه يغير اسمه. و فعلا اختار اسماء كتيره منها نيكولاس بلو, زى الورق الازرق اللى هوا بيحبه. و بعد كدا غير اسمه لـنيكولاس فوست, و بعدين نيكولاس ماسكالزون, زى جده لامه و معناها الولد الشقى بالايطالى, و اخيرا اختار نيكولاس كيدچ, زى شخصية لوك كيدچ اللى كان بطل فى واحده من قصص الكوميك.

ادواره فى الافلام 

فى بداية تمثيله السينمائى, الناس كانو بيقولوا عليه انه غريب الاطوار عشان هوا خلع واحد من سنانه من غير تخدير او بنج فى فيلم نادى القطن (The Cotton Club) (1984). و الموضوع وصل لحد انه ياكل صرصار و هوا حى سنة 1989 فى فيلم بوسة مصاص الدماء (Vampire's Kiss), و المخرج قاله يعيد المشهد مره تانيه بس مع صرصار تانى حى برضو.

النقاد مرحمهوش فى سنة 1986 لما زى فى دوره فى فيلم زواج بيجى سو Peggy Sue Got Married, و اللى كان عمه مخرج للفيلم برضو, لدرجة ان النقاد قالوا: (الفيلم كان هيبقى حلو جدا لولا الجرح الوحش دا), و قصدهم بيه نيكولاس. الحاجه الغريبه ان هوا مزعلش من الحمله المتوحشه دى. بالعكس اخد الموضوع على اساس انه مجرد تحدى من النقاد, و قال ان هما بينتقدوا بس عشان هوا زى فى الفيلم, و قال ان هوا سعيد بدوره والاداء اللى زى بيه فى الفيلم. لكن الحاجة الوحيدة اللى زعلته هوا ان عمه مطلبش اى دور ليه من ساعة كلام النقاد.

فى سنة 1987, كانت اول بطوله لنيكولاس هيا دوره فى فيلم موون سترك (Moonstruck), و كانت بطولته مع شير.

بعد كدا, حاول يغير ادواره فى التمثيل شويه, فمثل بطوله فى فيلم الاخين كوين ارتفاع اريزونا (Raising Arizona) (1987), و الفيلم الكوميدى دا كان اول بدايات موهبته الكوميديه. بعد كدا زى فى فيلم شهر العسل فى ڤيجاس  (Honeymoon in Vegas) (1992). بعدين الفيلم الرومانسى كان ممكن دا يحصلك (It Could Happen to You) (1994).

انجازاته 

التحول بتاعه فى التمثيل خلا الانظار تلتفتله لحد دوره الجميل جدا و الحلو فى فيلم الرحيل من لاس ڤيجاس  (Leaving Las Vegas) (1995), و اللى النقاد كانو معاه فى صفه اخيرا و عجبهم الاداء اللى زى بيه. كمان كسب عدد حلو من ملايين المعجبين, و بعد كدا رشحوه فى الفيلم دا لجايزة الاوسكار لاحسن ممثل. و لما قالوا اسمه ان هوا احسن ممثل, فضل يجرى عشان يوصل للمسرح وياخد الجايزه, و كان بيتنفس بسرعة من كتر ما جرى, و بعد كدا قال كلمه جميله و روعه منه. لكن دا مـمنعش الصحفيين من ان هما ينتقدو هدومه الغريبه فى الليله الفايته, لحد ان مجلة بيبول اختارته كاسوا راجل فى الاناقه. و بعد كده اتوالت الادوار على نيكولاس.

بعض اعمال نيكولاس كيدچ 

1980 : بوراكير

1981 : احسن الاوقات

1982 : فاست تايمز ات ريدجمونت هاى

1983 : الغربا

1983 : بنت الوادى

1983 : رومبل فيش

1984 : سباق مع القمر

1984 : نادى القطن

1984 : بيردى

1986 : ذا بوى ان بلو

1986 : جواز بيجى سو

1987 : ارتفاع اريزونا

1987 : موون سترك

1988 : نفر اون تيوزداى

1989 : بوسة مصاص الدماء

1990 : تمبو دى اكيدر

1990 : طيور النار

1990 : وايلد ات هارت

1990 : زان دالى

1992 : شهر العسل فى ڤيجاس 

1993 : عاموس و اندرو

1993 : ديدفل

1994 : قرن من السينما

1994 : ريد روك ويست

1994 : جاردينج تس

1994 : كان ممكن دا يحصلك

1994 : المحاصرين فى الجنه

1995 : بوسة الموت

1995 : الرحيل من لاس ڤيجاس 

1996 : الطوبه

1997 : كون اير

1997 : الوش المخلوع

1998 : مدينة الملايكه

1998 : تعبان العيون

1999 : 8مم

1999 : اظهار الميتين

2000 : مشى فى 60 ثانيه

2000 : راجل العيله

2000 : اهلا بيكم فى هوليوود

2001 : مندولين الكابتن كوريلى

2001 : ترنيمة الكريسماس: الفيلم

2002 : ويند توكرز

2002 : تبنى

2002 : سونى

2003 : رجالة عود الثقاب

2004 : الكنز الوطنى

2005 : ملك الحرب

2005 : راجل الطقس

2006 : الواد المشاكس

2006 : الراجل الغصن

2006 : مركز التجاره العالمى

2007 : الراكب الشبح

2007 : جريندهووس

2007 : التالى

2007 : الكنز القومى: كتاب الأسرار

2008 : بانكوك فى خطر

2009 : المعرفه

2009 : جى-فورس

2009 : استرو بوى

2009 : الملازم السيئ: ميناء الدعوه - نيو اورليانز

2010 : صبى الساحر

2010 : كيك-اس

2011 : موسم الساحره

2011 : خطيئه

2012 : الراكب الشبح: روح الانتقام

2013 : ال كروودز

2013 : الارض المتجمده

2013 : جو

2014 : غيظ

2014 : الباقين بالخلف

2014 : موت الضوء

2014 : منبوذ

لينكات برانيه

مصادر 

	

مواليد 1964
كاثوليك امريكان
ممثلين امريكان
فايزين جوايز اوسكار
ممثلين اكشن
شخصيات الحزب الديمقراطى الامريكى
امريكان طليان
امريكان بولانديين
ممثلين افلام امريكان
ممثلين صوت رجاله امريكان
ممثلين امريكان رجاله فى قرن 20
ممثلين امريكان رجاله فى قرن 21
ميمات انترنت
دارسين فى جامعة كاليفورنيا (لوس انجليس)
دارسين فى مدرسة يو سى ال ايه للمسرح و السينيما و التليفزيون
متعلمين فى بيڤيرلى هيلز هاى سكول
منتجين تيليڤزيون